Video: Jou persoonlike volumeknoppieSó lyk die Here-oorfoontjies ŉ Nuwe produk, genaamd “Here”, word binnekort vrygestel – dit is ŉ stelletjie oorfone wat jou in staat stel om die klank van eksterne geluide te beheer. Noah Kraft, uitvoerende hoof van Doppler, die maatskappy wat Here vervaardig, noem dit “supermens-gehoor 1.0”. Die oorfone koppel met ŉ app op jou slimfoon en dan kan jy kies of jy ŉ baba se gehuil of ŉ hond se geblaf wil sagter stel, of selfs die klank “beheer” by ŉ musiekkonsert. Die maatskappy het die projek op die skarefinansieringswebwerf Kickstarter gelaai en vinnig hul teiken van $250 000 gehaal. Uiteindelik beloop die finansiële ondersteuning wat hulle uit dié webwerfprojek ontvang, $635 000 en ongeveer 2 500 ondersteuners wêreldwyd sal eerste die produk ontvang. Die produk word na verwagting in Desember 2015 aan die ondersteuners versprei en sal moontlik daarna aan die wyer publiek beskikbaar gemaak word teen $249 vir ŉ stelletjie. Lees meer: Wired, Business Insider Besoek die maatskappy se webwerf. Volg die produk op Facebook. https://youtu.be/EveD-Qf97bQ